CELEX: 62019TN0804
Language: mt
Date: 2019-11-20 00:00:00
Title: Kawża T-804/19: Rikors ippreżentat fl-20 ta’ Novembru 2019 – HC vs Il-Kummissjoni

17.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 54/52
            
         
      Rikors ippreżentat fl-20 ta’ Novembru 2019 – HC vs Il-Kummissjoni
      (Kawża T-804/19)
      (2020/C 54/58)
      Lingwa tal-kawża: l-Ingliż
      
         Partijiet
      
      
         Rikorrent: HC (rappreżentanti: G. Pandey u V. Villante, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-20 ta’ Awwissu 2019 tal-Uffiċċju Ewropew għas-Selezzjoni tal-Persunal (EPSO) li tiċħad l-ilment tar-rikorrent skont l-Artikolu 90(2) tar-Regolamenti tal-Persunal tal-Uffiċjali tal-Unjoni Ewropea, ippreżentat fis-17 ta’ April 2019, inkluż iċ-ċaħda tat-talba għal kumpens ta’ EUR 50 000;
               
            
                  —
               
               
                  tannulla d-deċiżjoni tal-EPSO/Bord ta’ Selezzjoni tal-21 ta’ Marzu 2019 li tiċħad it-talba tar-rikorrent għar-reviżjoni tad-deċiżjoni tal-Bord ta’ Selezzjoni li ma tawtorizzahx jipparteċipa fil-fażi sussegwenti tal-kompetizzjoni;
               
            
                  —
               
               
                  tannulla d-deċiżjoni tat-28 ta’ Jannar 2019 fil-kont tal-EPSO online li ma tinkludix lir-rikorrent fil-lista abbozzata ta’ uffiċjali magħżula għall-finijiet tal-kompetizzjoni EPSO/AD/363/18;
               
            
                  —
               
               
                  tannulla l-avviż ta’ kompetizzjoni ġenerali EPSO/AD/363/18, ippubblikat fil-11 ta’ Ottubru 2018, (1) u fl-intier tagħha, il-lista abbozzata ta’ uffiċjali magħżula jipparteċipaw fl-imsemmija kompetizzjoni u/jew tiddikjaraha illegali u inapplikabbli għar-rikorrent skont l-Artikolu 277 TFUE;
               
            
                  —
               
               
                  tordna lill-konvenut iħallas lir-rikorrent EUR 50 000 bħala danni minħabba d-dannu li jirriżulta mid-deċiżjonijiet ikkontestati msemmija iktar ’il fuq;
               
            
                  —
               
               
                  bħala kwistjoni preliminari, fejn xieraq, tiddikjara l-Artikolu 90 tar-Regolamenti tal-Persunal bħala invalidu u inapplikabbli fil-proċeduri preżenti, skont l-Artikolu 277 TFUE.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv huwa bbażat fuq allegat ksur manifest ta’ evalwazzjoni fir-rigward tal-esperjenza professjonali tar-rikorrent u, f’dan il-kuntest, ksur tal-obbligu li tiġi motivata d-deċiżjoni u ksur tal-Artikolu 25 tar-Regolamenti tal-Persunal tal-Uffiċjali tal-Unjoni Ewropea u tal-Artikolu 296 TFUE.
               
            
                  2.
               
               
                  It-tieni motiv huwa bbażat fuq allegat ksur tal-Artikolu 41 tal-Karta tad-Drittijiet Fundamentali tal-Unjoni Ewropea u ksur tad-dritt għal smigħ tar-rikorrent u, f’dan il-kuntest, ksur tal-obbligu ta’ motivazzjoni u tal-Artikolu 296 TFUE.
               
            
                  3.
               
               
                  It-tielet motiv huwa bbażat fuq ksur tal-Artikoli 1, 2, 3 u 4 tar-Regolament Nru 1 tal-1958 (2) u, f’dan il-kuntest, ksur tal-Artikoli 1d u 28 tar-Regolamenti tal-Persunal kif ukoll tal-Artikolu 1(1)(f) tar-Regolamenti tal-Persunal u tal-prinċipji ta’ ugwaljanza fit-trattament u ta’ nondiskriminazzjoni.
               
            
                  4.
               
               
                  Ir-raba’ motiv huwa bbażat fuq ksur tal-evalwatur tat-talent fid-dawl tal-Artikoli 1d, 4, 7 u 29 tar-Regolamenti tal-Persunal.
               
            
         (1)  ĠU 2018 C 368A, p. 1.
      
         (2)  Regolament tal-Kunsill Nru 1 tal-15 ta’ April 1958 li jistabbilixxi r-reġim lingwistiku tal-Komunitá Ewropea ta’ l-Enerġija Atomika (ĠU Edizzjoni Speċjali bil-Malti, Kapitolu 1, Vol. 1, p. 5)